**Министерство на младежта и спорта обявява покана за номиниране на младежки доброволчески инициативи!**

**2022 година e Европейска година на младежта!**

Една от приоритетните области, в които Министерството на младежта и спорта ще работи, е ***„Младежкото доброволчество – кауза за устойчиво развитие тук и сега!“*** За тази цел ще бъде разработена и публикувана Бяла книга за младежко доброволчество.

Каним Ви да номинирате младежка доброволческа инициатива, която да бъде включена в Бялата книга за младежко доброволчество!

* Ако сте участници или организатори на младежки доброволчески инициативи,
* Ако знаете и сте чували за младежки доброволчески инициативи, които са оставили отпечатък върху Вас или Вашата общност,

**Не се колебайте! Номинирайте Вашите инициативи!**

*Мотивация:*

По този начин ще популяризираме доброволческата мисия, ще разпространим идеята и ще привлечем нови участници във вдъхновяващи каузи на младежко доброволчество!

Няма ограничения по отношение на целите и мисиите на младежките доброволчески инициативи, както и в броя на Вашите номинации.

*Как да изпратите Вашата номинация:*

Можете да изпращате Вашите предложения за номинация до **10 октомври 2022 г.** на имейл адрес: [youth.policy@mpes.government.bg](mailto:youth.policy@mpes.government.bg), като попълните формуляра за номинации (тук трябва да се сложи линк към формуляра) или използвате следния google form формуляр <https://forms.gle/mV14QfCWTZEorzAU9>.

*След предварителен подбор, номинираните инициативи ще бъдат включени в Бялата книга за младежко доброволчество.*

*Предоставяйки лични данни в настоящия формуляр, Вие давате съгласието си данните да бъдат използвани за целите на разработването, публикуването и разпространението на Бялата книга за младежко доброволчество в печатен и електронен формат.*

*Изпращайки снимковия материал, Вие декларирате, че той не е обект на Ваши авторски права и/или авторски права на трети лица и може да бъде използван за целите на разработването, публикуването и разпространението на Бялата книга за младежко доброволчество в печатен и електронен формат.*